YritysDigi-hankeryhmän asettaminen

**Asettaminen** Valtiovarainministeriö on tänään x.x.2020 asettanut hankeryhmän YritysDigi-hankkeelle.

**Toimikausi** Hankeryhmän toimikausi on x.6.2020–31.12.2022.

**Tausta ja tavoitteet** Pääministeri Marinin hallitusohjelmassa on asetettu tavoitteeksi julkisten palvelujen kattava tarjoaminen kansalaisille ja yrityksille digitaalisina palveluina vuoteen 2023 mennessä. Tavoitetta toteuttamaan on asetettu digitalisaation edistämisen ohjelma (Digiohjelma), jonka yhtenä osana on Siirtyminen digitaaliseen palvelutapaan elinkeinotoimintaa harjoittavien viranomaisasioinnissa -hanke (YritysDigi).

YritysDigi-hanke toteuttaa digiohjelman tavoitetta - Elinkeinotoimintaa harjoittavien paperi- ja käyntiasiointi on vähentynyt merkittävästi, ja tarjolla on useita vain digitaalisia yrityspalveluja. Tavoitteen saavuttaminen edellyttää digitaalisen palvelutarjonnan lisäämistä ja palvelujen käytön siirtymistä digitaaliseen palvelukanavaan erilaisten ohjauksellisten toimenpiteiden avulla. Merkittävimmät palvelutarjonnan puutteet on pienivolyymisissa palveluissa, joita tarjoavat useat eri julkisen hallinnon toimijat.

Palvelutarjonnan kehittämisen lisäksi tavoitteen saavuttaminen edellyttää sähköisten asioinnin tukipalveluiden kehittämistä ja elinkeinotoimintaa harjoittavien tahojen edustajien digiosaamisen ja –valmiuksien kehittämistä. Näiden edellytysten kehittäminen tapahtuu Digiohjelman muissa hankkeissa.

Hankkeen toisessa, myöhemmin asetettavassa, lainsäädännön kehittämiseen keskittyvässä työryhmässä, laaditaan yhtenäisiä soveltamissuosituksia sähköistä asiointia koskevista lainsäädäntökirjauksista ja niissä huomioitavista menettelyistä poikkeustilanteiden varalta.

Hankkeen ohjauksen, suunnittelun ja toimeenpanon tueksi kootaan ja asetetaan hankeryhmä julkisen hallinnon toimijoiden ja palvelujen käyttäjien edustajista.

**Tehtävät** YritysDigi-hankeryhmän tehtävänä on:

1. Kehittää ja ohjata hankkeen tavoitteiden mukaisia toteutuksia
2. Valmistella ja päivittää hankesuunnitelma hankkeessa suoritettavien toimenpiteiden osalta. Digiohjelman ohjausryhmä käsittelee ja JulkICT-osaston johtoryhmä hyväksyy hankesuunnitelman.
3. Seurata ja ohjata hankkeen toteutustoimia
4. Varmistaa ja edesauttaa osaltaan hankkeen toimenpiteiden toimeenpanoa.

**Hankeryhmän menettelytavat**

Hankeryhmä raportoi ryhmän toiminnasta Digiohjelmalle.

Ryhmän kokousasiakirjat ja materiaalit julkaistaan ryhmän yhteisessä työtilassa.

Valtiovarainministeriö tekee hankkeen toteuttamiseksi tarvittavat päätökset.

**Organisointi** Valtiovarainministeriö asettaa hankeryhmän.

Hankeryhmä voi täydentää ryhmän kokoonpanoa. Jäsenmuutokset kirjataan hankeryhmän kokouspöytäkirjaan.

**Hankeryhmän kokoonpano:**

Puheenjohtaja:

Petteri Ohvo, hankepäällikkö, valtiovarainministeriö

Varapuheenjohtaja:

N.N, <titteli>, <organisaatio>

Jäsenet:

<N.N>, <titteli>, <organisaatio>

<N.N>, <titteli>, <organisaatio>

<N.N>, <titteli>, <organisaatio>

…

Hankeryhmä voi kutsua asiantuntijoita tarpeen mukaan.

**Kustannukset ja rahoitus**

Hankkeen toteuttamiseen liittyvistä rahoituspäätöksistä ja hankinnoista päättää valtiovarainministeriö sen työjärjestyksen mukaisesti.

Kustannusten ja rahoituksen toteumaa seurataan hankesalkussa osana digitalisaation edistämisen ohjelmaa.

Hankeryhmän työ tehdään virkatyönä eikä jäsenille makseta palkkioita. Kukin organisaatio vastaa jäsentensä mahdollisista matkakustannuksista.

ICT-johtaja Anna-Maija Karjalainen

Hankepäällikkö Petteri Ohvo

|  |  |
| --- | --- |
| Liitteet | Hankesuunnitelma (v0.x) |
| Jakelu | Hankeryhmään nimetyt ja taustaorganisaatiot |
| Tiedoksi | - |